CKขายไม่หมดได้เงิน845ล้านหา‘พีพี’ซื้อหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — CK จ่อนำหุ้นเพิ่มทุนที่เหลือ 48 ล้านหุ้นขายนักลงทุนเฉพาะเจาะจง หลังผู้ถือหุ้นเดิมซื้อแค่ 845 ล้านบาท 
นายปลิว ตรีวิศวเวทย์ ประธานกรรมการบริหาร บริษัท ช.การช่าง (CK) เปิดเผยว่า บริษัทขายหุ้นเพิ่มทุนจำนวน 206.57 ล้านหุ้นไม่หมด โดยมีผู้ถือหุ้นเดิมมาใช้สิทธิซื้อหุ้นเพิ่มทุนเพียง 158.27 ล้านหุ้น สามารถระดมเงินทุนใหม่ได้เพียง 845.14 ล้านบาท
สำหรับหุ้นเพิ่มทุนที่เหลืออีกจำนวน 48.30 ล้านหุ้นนั้นทางคณะกรรมการของบริษัทจะพิจารณาเพื่อจัดสรรให้กับนักลงทุนแบบเฉพาะเจาะจง (พีพี) ต่อไป
สาเหตุที่บริษัทขายหุ้นเพิ่มทุนไม่หมดตามคาดการณ์ เพราะราคาขายหุ้นเพิ่มทุนที่หุ้นละ 5.34 บาทใกล้เคียงกับราคาในตลาด 5.355.40 บาท ล่าสุดราคาปิดที่ 5.15 บาท 
ด้านบริษัทหลักทรัพย์ (บล.) ดีบีเอส วิคเคอร์ส (ประเทศไทย) ออกบทวิเคราะห์ว่า กำลังปรับลดประมาณกำไรสุทธิของ CK หลังบริษัทยังมีขาดทุนสุทธิ 21 ล้านบาทในไตรมาส 4 ปี 2552 แม้มีกำไรจากการขายเงินลงทุนกว่า 343 ล้านบาทก็ตาม เนื่องจากขาดทุนจากผลดำเนินงานปกติถึง 381 ล้านบาท จากอัตรากำไรขั้นต้นติดลบในระดับ 10% เศษ
ด้านคณะกรรมการของบริษัท ไมเนอร์ อินเตอร์เนชั่นแนล (MINT) มีมติอนุมัติการเพิ่มทุนอีกจำนวน 327,242,615 บาท ทำให้ทุนจดทะเบียนเพิ่มเป็น 3,677,988,773 บาท เพื่อรองรับการจัดสรรใบสำคัญแสดงสิทธิซื้อหุ้น (วอร์แรนต์) ให้แก่ผู้ถือหุ้นเดิมฟรี สัดส่วน 10 ต่อ 1 หน่วย วอร์แรนต์อายุ 3 ปี ราคาแปลงสภาพ 13 บาท 
นอกจากนี้ บริษัทยังจ่ายเงินปันผลอีกหุ้นละ 0.15 บาท ให้แก่ผู้ถือหุ้นที่มีชื่อในทะเบียนวันที่ 7 พ.ค.นี้